CELEX: 32020D0564
Language: hu
Date: 2020-04-23 00:00:00
Title: A Tanács (KKBP) 2020/564 határozata (2020. április 23.) az Átfogó Atomcsend-szerződés Szervezetének (CTBTO) Előkészítő Bizottsága által folytatott tevékenységeknek az Előkészítő Bizottság monitoring- és ellenőrzési képességeinek megerősítése céljából, valamint a tömegpusztító fegyverek elterjedése elleni EU-stratégia végrehajtásának keretében történő uniós támogatásáról szóló (KKBP) 2018/298 határozat módosításáról

24.4.2020   
               
               
                  HU
               
               
                  Az Európai Unió Hivatalos Lapja
               
               
                  L 130/27
               
            
         A TANÁCS (KKBP) 2020/564 HATÁROZATA
         (2020. április 23.)
         az Átfogó Atomcsend-szerződés Szervezetének (CTBTO) Előkészítő Bizottsága által folytatott tevékenységeknek az Előkészítő Bizottság monitoring- és ellenőrzési képességeinek megerősítése céljából, valamint a tömegpusztító fegyverek elterjedése elleni EU-stratégia végrehajtásának keretében történő uniós támogatásáról szóló (KKBP) 2018/298 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. február 26-án elfogadta a (KKBP) 2018/298 határozatot (1).
                  
               
                     (2)
                  
                  
                     A (KKBP) 2018/298 határozat 5. cikkének második bekezdése az említett határozat 3. cikkének (3) bekezdésében említett finanszírozási megállapodás megkötésének időpontját követően 24 hónapos végrehajtási időszakot ír elő az 1. cikkében említett tevékenységekre vonatkozóan.
                  
               
                     (3)
                  
                  
                     Az Átfogó Atomcsendszerződés Szervezetének (CTBTO) Előkészítő Bizottságával kötött finanszírozási megállapodást 2018. április 28-án írták alá, az tehát 2020. április 27-én veszíti hatályát.
                  
               
                     (4)
                  
                  
                     2020. március 19-én dr. Lassina ZERBO, a CTBTO Előkészítő Bizottságának ügyvezető főtitkára a (KKBP) 2018/298 határozatban előírt végrehajtási időszak 2020. november 30-ig történő meghosszabbítását kérelmezte a világszerte terjedő COVID-19-járvány, illetve ennek következtében a CTBTO nem kritikus tevékenységeinek ideiglenes szüneteltetése miatt.
                  
               
                     (5)
                  
                  
                     A (KKBP) 2018/298 határozatot ezért módosítani kell.
                  
               
                     (6)
                  
                  
                     A (KKBP) 2018/298 határozat 1. cikkében említett tevékenységek 2020. november 30-ig történő meghosszabbítása nem jár források igénybevételével,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/298 határozat 5. cikke második bekezdésének helyébe a következő szöveg lép:
            „Ez a határozat 2020. november 30-án hatályát veszti.”.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. április 23-án.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (KKBP) 2018/298 határozata (2018. február 26.) az Átfogó Atomcsend-szerződés Szervezetének (CTBTO) Előkészítő Bizottsága által folytatott tevékenységeknek az Előkészítő Bizottság monitoring- és ellenőrzési képességeinek megerősítése céljából, valamint a tömegpusztító fegyverek elterjedése elleni EU-stratégia végrehajtásának keretében történő uniós támogatásáról (HL L 56., 2018.2.28., 34. o.).